CELEX: E2003J0004
Language: sk
Date: 2004-05-05 00:00:00
Title: Rozsudok Súdneho dvora zo dňa 5. mája 2004 vo veci E-4/03: Dozorný orgán EZVO proti Nórskemu kráľovstvu (Nesplnenie záväzkov zmluvnou stranou – článok 8 smernice 98/34/ES)

28.4.2005   
            
            
               SK
            
            
               Úradný vestník Európskej únie
            
            
               C 103/28
            
         
      ROZSUDOK SÚDNEHO DVORA
   
   zo dňa 5. mája 2004
   vo veci E-4/03: Dozorný orgán EZVO proti Nórskemu kráľovstvu
   
      (Nesplnenie záväzkov zmluvnou stranou – článok 8 smernice 98/34/ES)
   
   (2005/C 103/14)
   Vo veci E-4/03 Dozorný orgán EZVO proti Nórskemu kráľovstvu – ŽIADOSŤ o vyhlásenie, že prijatím nariadenia č. 853 z 28. augusta 1998 o typovom schválení hracích automatov (forskrift av 28. august 1998 nr. 853 om typegodkjenning av gevinstautomater) bez predchádzajúceho oznámenia v štádiu prípravy Dozornému úradu EZVO si Nórske kráľovstvo nesplnilo svoju povinnosť podľa článku 8 smernice Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov zmenenej, doplnenej a upravenej protokolom 1 k Dohode o EHP, Súdny dvor v zložení: Carl Baudenbacher, predseda, Per Tresselt a Thorgeir Örlygsson (sudca-spravodajca), sudcovia, vyniesol dňa 5. mája 2004 rozsudok, ktorého výrok znie takto:
   
               1.
            
            
               Vyhlasuje, že prijatím nariadenia č. 853 z 28. augusta 1998 o typovom schválení hracích automatov bez predchádzajúceho oznámenia v štádiu prípravy Dozornému úradu EZVO si Nórske kráľovstvo nesplnilo svoju povinnosť podľa článku 8 smernice Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov, zmenenej a doplnenej smernicou Európskeho parlamentu a Rady 98/48/ES z 20. júla 1998, upravenej protokolom 1 k Dohode o EHP a uvedenej v bode 1 kapitoly XIX prílohy II k Dohode o EHP.
            
         
               2.
            
            
               Nariaďuje Nórskemu kráľovstvu zaplatiť trovy konania.